Πάπας Θεόδωρος Β΄

Ο Πάπας Θεόδωρος Β΄ υπήρξε Πάπας Ρώμης για είκοσι ημέρες το Δεκέμβριο του 897.

Δεν είναι γνωστή ούτε η ημερομηνία γέννησής του, ούτε η ημερομηνία ενθρόνισής του. Ήταν γιος κάποιου Φώτιου. Χειροτονήθηκε ιερέας από τον Πάπα Στέφανο ΣΤ΄.Θεόδωρος Β΄   Ο αδελφός του Θεότιος ήταν επίσκοπος.NationMaster, Εγκυκλοπαίδεια: Πάπας Θεόδωρος Β΄

Επανέφερε με σύνοδο του ιερείς που είχαν υποβαθμιστεί από τον Στέφανο ΣΤ΄, διέταξε να καούν τα έγγραφα των παραιτήσεων που είχαν αναγκαστεί να υποβάλλουν οι κληρικοί και επίσημα αναγνώρισε το κύρος των αποφάσεων του Πάπα Φορμόζου. Με εντολή του η σορός του Πάπα Φορμόζου, που είχε πεταχτεί στον Τίβερη και είχε ξεβραστεί στην ακτή κατά τη διάρκεια μιας πλημμύρας, τάφηκε στη Βασιλική του Αγίου Πέτρου.

Παραχώρησε επίσης προνόμια στην εκκλησία του  Γκράντο και έκοψε νόμισμα.Πάπας Θεόδωρος Β΄

Ο σύγχρονός του Φροντοάρντ αναφέρει ότι ήταν αγαπητός ανάμεσα στον κλήρο, ότι αγαπούσε και προωθούσε την ειρήνη και ότι ήταν ήρεμος, λιτός και φιλάνθρωπος.

Πέθανε το Δεκέμβριο του 897. Η αιτία του θανάτου του δεν είναι γνωστή, υπήρξαν ωστόσο υπόνοιες ότι δολοφονήθηκε εξαιτίας της στήριξης του στον Φορμόζο.Catholic Online, Άγιοι και Άγγελοι: Θεόδωρος Β΄ 

 Παραπομπές 

 Πηγές 
 Ο  στην Καθολική Εγκυκλοπαίδεια του 1913 

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 9ου αιώνα